Il-jum tal-lum huwa jum tabilħaqq interessanti. It-23 ta' April huwa il-113-il jum tas-sena, jew jekk tkun sena bisestili bħal din li qegħdin fiha jkun il-114. Imma għalfejn qed ngħid li dan il-jum huwa interesanti? U fuq kollox x' għandhom x' jaqsmu l-ward il-kotba u d-draguni mal-lum? Fil-Katalunja Ġewwa Spanja, fil-parti li tmiss ma' Franza, fuq ix-xatt tal-baħar Mediterran, insibu z-zona magħrufa bħala l-Katalunja. Biex dak li ma huwies midħla tal-geografija jifhem ukoll nistgħu ngħidu li din hija l-parti ta' Spanja fejn insibu l-belt ta' Barċellona. Bħal-lum f' din il-parti ta' Spanja hemm id-drawwa li kull maħbub jagħti warda ħamra lill-maħbuba tiegħu. Sewwasew kif isir f' Jum San Valentinu f' bosta nħawi oħra tad-dinja. Hemmhekk dan il-jum jissejjaħ " ". Il-festa ta' San Ġorġ jew inkella " ", jum il-maħbubin kif ukoll għal xi wħud hija magħrufa bħala " ", jum il-warda, minħabba l-għoti ta' dawn il-fjuri. Mhux magħruf kif bdiet din id-drawwa iżda nafu li kienet diġa teżisti fis-seklu XV u li għadha teżisti sal-lum. Forsi dan l-isem għal xi wħud ma jfisser xejn imma għal bosta oħrajn dlonk iġib quddiem għajnejhom lil . Kien propju de Cervantes li kiteb dik li bosta jqisu bħala l-akbar opra letterarja Spanjola li l-ewwel parti tagħha kienet ippubblikata fl-1605 u t-tieni parti għaxar snin wara. L-isem oriġinali tal-ktieb kien twil bħalma keinet id-drawwa ta' dak iż-żmien. Kien " , Il-Ġentlon inġenjuż Don Quixote de la Mancha. L-awtur de Cervantes miet fit-22 ta' April 1616. Fl-1926 Spanja bdiet tiċċelebra jum il-Ktieb kull nhar it-23 ta' April għax huwa qrib il-mewt ta' dan l-awtur kbir Spanjol. Fil-Kataluja daħlet id-drawwa li meta l-mara tirċievi l-warda mingħand il-maħbub tagħha, hija tagħtih ktieb biex tirreċiproka dan il-ġest romatiku. L-għada li miet de Cervantes id-dinja tilfet awtur kbir ieħor. Dan kien l-Ingliż William Shakespear. Huwa miet fl-età ta' 52 sena fit-23 ta' April 1616. Sewwasew 400 sena ilu. Ma nafux sewwa meta Shakespear beda jikteb l-opri teatrali tiegħu imma nafu li għamlu suċċess enormi tant li llum għadhom jittellgħu kif ukoll jiġu studjati għall-eżamijiet tal-letteratura Ingliża, għax dan il-kittieb kien ukoll poeta. huma biss ftit mill-kitbiet tiegħu li għadna nieħdu gost bihom sal-lum. Qabel l-1995 ġewwa l-Ingilterra, kull 23 ta' April, kien ikun iċċelebrat Jum il-Ktieb, iżda biex ma tkunx fl-istess jum tal-Jum Dinji tal-ktieb, dan illum qed issir f' Marzu. Jum Dinji tal-Ktieb Fl-1995 il-UNESCO bl-iskop li tħeġġeġ il-qari u tippromovi l- bdiet tiċċelebra l-Jum Dinji tal-Ktieb kull 23 ta' April. Kien magħżul dan il-jum minħabba li kif għidna, fih miet William Shakespear, fi Spanja kien ilu jiġi ċċelebrat jum il-ktieb u fih ukoll twieldu bosta awturi kbar oħrajn. Dan il-jum huwa osservat bħala Jum il-Ktieb mill-istati membri tal-Ġnus Magħquda, imma mhux f' kull pajjiż jiġi ċċelebrat bl-istess mod. Huwa fatt magħruf li l-popli tal-Ewropa ta' fuq jaqraw aktar minn dawk tal-Ewropa ta' isfel u allura hija ħaġa minn awl id-dinja li f' ċerti pajjiżi dan il-jum jistennewh aktar minn ċerti postijiet oħrajn. Illum ukoll jaħbat il-jum tal-festa ta' San Ġorġ. Minbarra li dan il-qaddis huwa patrun ta' żewġ parroċċi f' pajjiżna, huwa wkoll il-qaddis Ko-Patrun tad-Djoċesi ta' Għawdex. SanĠorġ huwa wkoll patrun tas-suldati, tal-arċiea, tal-Iscouts, tal-agrikultura u ta' bosta pajjiżi fosthom l-Ingliterra. Hemm leġġenda li tgħid li dan kien suldat li qatel dragun. Leġġenda ma hijiex ħrafa. L-istudjużi tal-ewwel żminijiet tal-Knisja jgħidulna li "leġġenda" ġejja minn " ", jiġifieri kitba li saret biex tinqara. Ovvjament kull leġġenda fiha l-fantasija u f' dik ta' San Ġorġ il-ħażen insibuh imniżżel bħala dragun. Hemm bosta aħbarijiet oħrajn li seħħew f'dan il-jum, ħafna minnhom intesew mal-medda tas-snin. Iżda ta' interessanti nkunu nafu ħaġa oħra dwar il-jum li qegħdin fih. Bħal-lum ukoll twieled is-servizz tal-YOUTUBE fuq l-internet. Kien fit-23 ta' April tal-2005 li Jawed Karim, tefa' l-ewwel video fuq dan is-sit li llum fih miljuni ta' videos u sar popolari mad-dinja kollha. Il-video kien twil 19-il sekonda u kien jismu 'Me at the zoo". Fil-Video kien jidher l-istess Karin fiz-zoo ta' San Diego, California. Min jaf kemm hemm aktar xi ngħidu fuq dan il-jum? Kemm aktar drawwiet, kemm-il twelid ta' nies prominenti u kemm imwiet, kemm skoperti, kemm battalji, kemm trattati u elf ħaġa oħra..... Dan l-artiklu deher f' In-Nazzjon tat-23 ta' April 2016
Ward, kotba, draguni u aktar